Чарльз Бора

Чарльз "Чарьли" Эдвард Бора (, 1906 оны 11 сарын 11 – 1980 оны 11 сарын 4) нь Америкийн Нэгдсэн Улсын хөнгөн атлетикч, 1928 оны зуны олимпын 4x100 метрийн буухиа уралдааны аварга багийн гишүүн юм.

Андовер дэх Филлипс Академийг төгссөн Бора Сонирхогчдын Хөнгөн Атлетикийн Холбооны АШТ-д 1926 онд 100 ярд, 1927 онд 220 ярд, 1928 онд 200 м-ийн зайд түрүүлжээ. Өмнөд Калифорнийн Их Сургуульд суралцаж байхдаа 1927 онд Америкийн Коллежуудын Сонирхогчдын Хөнгөн Атлетикийн Холбооны 100, 220 ярдын зайн гүйлтийн аварга болсон. Мөн 1926, 1927 онд хоёр ч удаа Чарьли Пэддокийн тогтоосон 100 ярдын зайн дэлхийн дээд амжилт болох 9.6 секундын амжилтыг давтжээ.

Амстердамын олимпод Бора 100 м-ийн гүйлтийн 1/4 шигшээд шалгарснаас гадна 4x100 м-ийн буухиа уралдаанд 41.0 секундээр дэлхийн дээд амжилтыг давтан түрүүлсэн АНУ-ын шигшээ багийн бүрэлдэхүүнд багтаж, гуравдугаарт гүйжээ.

Чарльз Бора 74 насны төрсөн өдрөөсөө долоохон хоногийн өмнө Аризона муж улсын Финикс хотноо нас нөгчжээ.

Ангилал:АНУ-ын олимпын аварга
Ангилал:АНУ-ын 100 метрийн гүйгч
Ангилал:АНУ-ын 200 метрийн гүйгч
Ангилал:АНУ-ын 4х100 метрийн буухиа гүйгч
Ангилал:4х100 метрийн буухиа гүйлтийн олимпын аварга
Ангилал:АНУ-ын олимпын оролцогч
Ангилал:1928 оны зуны олимпод оролцогч
Ангилал:Америкчууд
Ангилал:1906 онд төрсөн
Ангилал:1980 онд өнгөрсөн